Täpustused 2019.a. tantsupeoks

**OMA ÕNNE SEPAD**

**Lihtsustatud koreograafia S4 rühmadele:**

**Kuni II tuuri takt 12-ni** tantsitakse nii nagu kirjelduses.  
**Takt 12. Jaa!**   
Kõik tantsijad teevad vasakul jalal pöörde vasakule. Esimese viiru tantsijad veerand-, teise viiru tantsijad kolmveerand pööret.   
**Taktid 13- 15**. **Metsad põlevad, maad surevad, meie saame**   
Viirud vahetavad vastupäeva liikudes omavahel kohad:   
 Takt 13. Alustades parema jalaga liigutakse kolme sammu ja ummishüppega   
 vastupäeva, rusikas sirged käed liiguvad kaasa. Hüppe ajal tuuakse käed vastu külgi.  
 Takt 14- 15. Korratakse eelmise takti tegevust, alustades esmalt vasaku, siis parema  
 jalaga.   
**Takt 16. meitele, ja** Vasaku jalaga alustades tehakse kolme sammuga pööre vasakule (esimesse viirgu jõudnud tantsijad teevad peaaegu täispöörede, teise viirgu jõudnud tantsijad veidi vähem kui pool pööret) ja lõpetatakse esipoolega lava eesmises vasaku nurga suunas ja tõstetakse ette parema jala põlv. Käed liiguvad pöörde ajal puusale.

**Taktist 17 – III tuuri takt 8-ni** tantsitakse nii nagu kirjelduses.  
Taktid 9- 10. Käed vabastatakse võttest. Vasaku jalaga alustades minnakse **vabade kõnnisammudega** kahte viirgu.

**Taktd 11- 12. Jaa, jaa, jaa!**  
Käega tegevus sama, mis kirjelduses. Põlvedele ei minda, jäädakse püsti. Pea langetatakse sujuvalt viimasel „jaa-l“.  
**Taktid 13- 14. Meie põleme, meie sureme,**  
Parema jalaga alustades astutakse neli sammu otse publiku suunas. Sammude astumisel viiakse ette ka sama külg, millega astutakse.  
**Taktid 15- 16. Siis ei jää enam ühtegi orja**  
Sama tegevus, mis kirjelduses, kuid sammud ette sooritatakse püsti olles.